[Foto’s] Skietoefening sorg vir pragfoto’sDie Bloemfonteinse nagskiet-oefening. Foto: Henco du Toit Henco du Toit, ŉ amateur-fotograaf van Bloemfontein, het pragfoto’s geneem tydens die Bloemfonteinse nagskiet-oefening waar die weermag sy wapens ten aanskoue van die publiek op die proef stel. Dié geleentheid vind jaarliks plaas by De Brug op die ou Kimberley-pad buite Bloemfontein by die weermag se skietbaan en dit is ŉ geleentheid vir die publiek om weermagwapens in aksie te sien. Die geleentheid sorg ook dikwels vir mooi foto’s. Henco sê vanjaar was dit die tweede keer wat hy dié geleentheid bygewoon het. “Ek het onthou hoe mooi dit verlede jaar gelyk het, en het vanjaar my kamera vir die geleentheid ingepak. Baie mense het saamgedrom om te kom kyk. Dis ŉ besonderse ervaring,” vertel hy.